Die beurs moet vir plaaslike of internasionale musiekstudie aangewend word, by ‘n inrigting of onderwyser deur die Raad van SAVMO goedgekeur.
Die beurs sal in twee paaiemente aan die persoon/inrigting waar die kandidaat studeer betaal word. Die eerste paaiement sal R5000 bedra aan die begin van die akademiese jaar met die belans na ontvangs van 'n bevredigende vorderingsverslag. Die Raad mag besluit om nie ‘n toekenning te maak indien die standaard van inskrywings nie na wense is nie.